અપરએર સાઈક્લોનિક સર્ક્યુલેશન સિસ્ટમના પગલે અમદાવાદ સહિત સમગ્ર રાજ્યમા ચોમાસાનો માહોલ જામ્યો છે. વરસાદને પગલે ગરબા રસિકો નિરાશ થયા છે. ગુરુવારે પણ સવારથી વરસાદ થોડો વિરામ લઇ વરસી રહ્યો છે. હળવાથી ભારે ઝાપટા પડતા નીચાણવાળા કેટલાક વિસ્તારમાં પાણી ભરાયા હતા. નોંધનીય છે કે ગુરુવારે સવારે 6 વાગ્યાથી બપોરના 12 વાગ્યા સુધીમા શહેરમા 7.44 એમ એમ વરસાદ નોધાયો હતો. તો સીઝનનો કુલ વરસાદ 571.09 થયો છે. વરસાદને પગલે વાસણાબેરેજના ચાર ગેટ ત્રણ ફૂટ ખોલવામાં આવ્યા છે.